أدوبى سيستمز (بالانجليزى: Adobe Inc.) لقطة شاشة تعديل - تعديل مصدري - تعديل ويكي بيانات شركة أدوبي سيستمز المتحدة (بالانجليزية: Adobe Systems Incorporated) هى شركة متخصصة فى انتاج البرامج فى مجال التصميم والانيميشن والجرافيكس, اسسها تشارلز غيشكي وجون وارنوك فى سنة (1982) فى سان خوسيه فى امريكا واخدو اسمه Adobe اسم للشركة والرئيس التنفيذي دلوقتي بروس شيزين ووصل دخل ادوبي فى سنة (2005) لـ مليار وتسعمائة وستة وتسعين مليون دولار أمريكى وعدد الموظفين فيها 5200 موظف 40% منهم ساكنين فى سان خوسيه وشركة ادوبى ليها فروع رئيسية وفرعية موزعة فى امريكا, الهند ,كندا, وألمانيا وفى سنة (1986) دخلت أدوبى فى سوق ناسداك كأحد المحركين فى سوق الأسهم الامريكية. فى (ديسمبر) سنة (2005) ضمت شركة أدوبى شركة مايكروميديا وكانت واحدة من اكبر منافسيها ومن الدمج ده أدوبى بقت مسئولة عن برامجها وبرامج مايكروميديا من حيث التسويق والتطوير, وأهتمت شركات الدعاية والاعلان وقنوات التليفزيون بمنتجات أدوبى عشان كانت أضافة كبيرة ليهم فى مجال التحرير والنشر المكتبي والطباعة والتصميم. وفى نص (التمانينات) انتجت أدوبى اهم منتجاتها وهو برنامج أدوبى اليستريتور | Adobe Illustrator اللى بيرسم الرسوم الخطية المعروفة بالـفيكتور واللي مش بتتأثر عند التكبير او التصغير بعكس الرسومات الـنقطية المعروفة بالـبكسلز وكان البرنامج وقتها بيشتغل علي ماكنتوش فقط.